"Setswana Puo ya Gae (HL)/P1 10 DBE/Ngwanaitseele 2018 NSC POTSO 5 Buisa temana e e latelang, mme morago o arabe dipotso. SETLHANGWA F 1 Kgwedi e re keteka ditso tsa mefutafuta le ditiragalo tsa ngwaoboswa. E latela kgwedi e e bonalang ka diphefo tsa ditsuatsue tse di phatlolang ditlhare. 2 Porofense ya Bokonebophirima ke nngwe ya diporofense tse di humileng ka mafelo a ngwaoboswa. Ntle le mafelo ao, go na le dijo tsa mefutafuta. 5 Dingwe tsa tsona di ne di jewa ke bagolo fela mo dingwageng tsele tsa maloba. Ka nako eo, bojalwa jwa Setswana jo bo diriwang ka mogetlo bo ne bo sa nowe ke basimanyana le bodišaše kana bosegatamarokgwana. Bo ne bo nowa ke botlhogoputswa, mme ba sa bo nwele go gapa dipodi. 3 Bosegatamarokgwana ba ne ba romiwa fela go ya go rekela botlhogoputswa, 10 kwa ga mma semangmang. Ba ne ba sa tshwanela go kgaritlha maritsa mo phafaneng. Gompieno dilo di fetogile. Go ntse jang? Mebila ya rona e nyeuma ka thaka e tshesane e e gakaletseng go itlhadia e kete ke bona ba bo dirileng. 4 Tonakgolo a re ba itshiela ba ise ba tie mekwatla. Motlatsatona ena a re ba 15 kgona go iphitlha mo mokgatleng wa lekgarebe le le ka fa tlase ga dingwaga di le 18. A re se, se kgona go dira gore ba tshole bana ba ba nang le bogole. [E nopotswe go tswa mo, The Eye, Lefapha la Katlaatleloloago, Lwetse 2017] 5.1 Naya mofuta wa polelwanakala e e thaletsweng mo go mola 2 le 3. (1) 5.2 Fetolela polelo e e ntshofaditsweng go nna ya tira. (Mola 6) (1) 5.3 Letlhalosi 'maloba', mo go mola 7 le dirisitswe jang? (1) 5.4 Leinatswako le le ntshofaditsweng mo go mola 8, le bopilwe ka dipopego dife tsa puo? (2) 5.5 Fetolela polelo e e ntshofaditsweng mo go mela 11 le 12 go nna mo tumelong. (1) 5.6 Naya mofuta wa leemedi le le tlhagelelang mo go mola 15. (1) 5.7 Dirisa lekwalwatshwano 'tshole' mo polelong e o itlhametseng yona go bontsha bokao jo bo farologaneng le jo bo mo temaneng. (Mola 17) (1) 5.8 Nopola lebotsi go tswa mo go SETLHANGWA F. (1) 5.9 Naya lelatodi la lefoko le le ntshofaditsweng mo go mola 17. (1) [10] PALOGOTLHE YA KAROLO YA C: 30 PALOGOTLHE YA TLHATLHOBO: 70 Kwalololo e ileditswe"